**Tenk Községi Önkormányzat Képviselő - testületének 31/2017.(VII.20.) számú határozata:**

Tenk Községi Önkormányzat Képviselő- testülete a pályázat előkészítéséhez kapcsolódóan, „A foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével” című, TOP-1.4.1-16 kódszámú Megalapozó Dokumentum előkészítése kapcsán benyújtott indikatív árajánlatokban szereplő adatok alapján megállapítja, hogy a Fejlesztési és Koordinációs Központ Nonprofit Kft. (3000 Hatvan, Radnóti tér 2.) által ajánlott ár, piaci áron került megállapításra.

Felelős: Szopkó Tamás polgármester

Határidő: Értelem szerint”

**Tenk Községi Önkormányzat Képviselő - testületének 32/2017.(VII.20.) számú határozata:**

Tenk Községi Önkormányzat Képviselő- testülete úgy határoz, hogy a tulajdonában lévő 3359 Tenk, Szabadság út 18. szám alatti Tenki Csicsergő Óvoda vonatkozásában a Terület- és Településfejlesztési Operatív Program keretében kiírt „a foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével” című TOP-1.4.1-16 kódszámú felhívásra pályázatot nyújt be, amely pályázat benyújtására felhatalmazza Szopkó Tamás polgármestert, egyben felhatalmazza Szopkó Tamás polgármestert a pályázathoz szükséges nyilatkozatok megtételére.

Felelős: Szopkó Tamás polgármester

Határidő: Értelem szerint

**Tenk Községi Önkormányzat Képviselő - testületének 33/2017.(VII.20.) számú határozata:**

Tenk Község Önkormányzata attól a céltól vezérelve, hogy a helyi közösség szolgálatában kiemelkedő érdemeket szerzett személyeket méltó elismerésben részesíthesse, továbbá személyét és cselekedeteit megfelelőképpen értékelve állíthassa a jelen és utókor elé.

**„Tenk Község Díszpolgára” kitüntető címet adományoz**

**Szedlák Györgyné**

**részére.**

Szedlák Györgyné személye és cselekedetei álljon példaként a jelen és utókor előtt.

Felelős: Szopkó Tamás polgármester

Határidő: Értelem szerint